Cuneiform Tablet CCT 2 14 (BM 113359)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi-ma um-ma il₅-we-da-ku-ma a-dí-i ša DUMU šu-nu-nu ša ta-áš-ta-na-pá-ra-ni a-na ša-al-ṭim ša i-na me-eḫ-ri-kà lá-pu-tù sí-ku-šu a-ṣa-na-ba-at-ma um-ma šu-ut-ma mì-ma lá ḫa-bu-lá-ku al-kam ru-ug-ma-ma at-wu-ú ki-ma ší-bi₄ i qá-tí-a lá ú-kà-lu a-wi-lúm a-na ša qá-ta-tim pá-al-ḫa-ku ší-bi₄ 4 áš-ku-šu-um ša ki-ma iš-tù li-mì-im i-ku-pì-IŠTAR ITU.KAM a-lá-na-tim a-na ma-la i-na li-bi₄-šu ta-bu-ru 1.5 GÍN.TA ṣí-ib-tám ú-ṣa-ba-ku-ni a-šu-mì aḫ-ša-lim ša ta-áš-pu-ra-ni um-ma a-ta-ma KÙ.BABBAR-pì ta-ak-lá mì-nam ḫa-bu-lá-tí-ma KÙ.BABBAR-áp-kà a-kà-lá šu-ma a-na KÙ.BABBAR ù ṣí-ib-tí-šu a-wi-lúm ta-šé-e šu-pu-ur-ma KÙ.BABBAR ù ṣí-ba-sú ša-áš-qí-il₅-šu mì-ma KÙ.BABBAR-áp-kà lá al-qé ú-lá i-dí-nam